Case ID: 1148996
Sentence 1: İşin halları: Hökmə əsasən Məhkum, tanışı Təqsirləndirilən şəxs1 ilə qabaqcadan əlbir olan bir qrup şəxs halında xx xxxxxxxx 2016-cı il tarixdə X4 mülkiyyətində olan, Bakı şəhəri, Nərimanov rayonu, H.Əliyev küçəsi, 98 saylı binada yerləşən 03 nömrəli qeyri-yaşayış sahəsini tanışı X1 adına icarəyə götürərək həmin yerdə təmir işləri aparıb içərisində duş kabinələri, yataq və mebel dəsti, dəsmallar və digər məişət avadanlıqları ilə təchiz olunmuş yeddi ədəd xüsusi otağı olan “Atilla masaj sağlamlıq mərkəzi” adı ilə fəaliyyət göstərən obyekti əxlaqsızlıq yuvası təşkil etmiş, Təqsirləndirilən şəxs1 orada işləmək üçün müraciət edən qadınlara kişi müştərilərlə cinsi əlaqədə olma müqabilində əldə edəcəkləri pulun yarısını verəcəyini bildirib onlarda fahişəliklə məşğul olmağa meyl yaradaraq administrator vəzifəsinə işə qəbul etdiyi, şəxsiyyətləri istintaqa məlum olmayan şəxslər vasitəsilə 2017-ci ilin mart ayından etibarən, daha sonra X14 vasitəsilə 2018-ci ilin aprel ayından etibarən Zərərçəkmiş şəxs4 və həmin ilin iyun ayından etibarən Zərərçəkmiş şəxs3 2018-ci ilin dekabr ayının əvvəllərinədək cinsi əlaqədə olmaq üçün qeyd olunan əxlaqsızlıq yuvasına müraciət etmiş, şəxsiyyətləri istintaqa məlum olmayan ayrı-ayrı şəxslərə təqdim etməklə müəyyən məbləğdə pul müqabilində dəfələrlə cinsi əlaqədə olmalarını təşkil etmiş, əldə olunan gəlirin yarısı X, Zərərçəkmiş şəxs3 və Zərərçəkmiş şəxs4 verməklə, digər hissəsini isə əxlaqsızlıq yuvasının saxlanılmasına sərf edib Məhkumla öz aralarında bölməklə fahişəliklə məşğul olmaq üçün əxlaqsızlıq yuvaları təşkil edib saxlamış, habelə gəlir əldə etmək məqsədi ilə Xnı, Zərərçəkmiş şəxs3 və Zərərçəkmiş şəxs4 fahişəliyə cəlb etmişlər.Bundan başqa, Məhkum və Təqsirləndirilən şəxs1 tanışları Təqsirləndirilən şəxs2 ilə qabaqcadan əlbir olan bir qrup şəxs halında Bakı şəhəri, Nəsimi rayonu, H.B.Əliyev küçəsi, 01 saylı binanın 48 saylı mənzili xx xxxxxx 2017-ci il tarixdə Təqsirləndirilən şəxs1 Allahverdi oğlu vasitəsilə Təqsirləndirilən şəxs2 adına icarəyə götürdükdən sonra birlikdə müştərilərin cinsi əlaqədə olması üçün həmin qeyri yaşayış sahəsində təmir işləri aparıb içərisində duş kabinələri, yataq və mebel dəsti, dəsmallar və digər məişət avadanlıqları ilə təchiz olunmuş altı ədəd xüsusi otaq yaradaraq “Masaj” adı ilə fəaliyyət göstərən fahişəliklə məşğul olmaq üçün əxlaqsızlıq yuvası təşkil etmiş, Təqsirləndirilən şəxs2 həmin obyektdə işləmək üçün müraciət etmiş qadınlara kişi müştərilərlə cinsi əlaqədə olma müqabilində əldə edəcəkləri pulun yarısını verəcəyini bildirib onlarda fahişəliklə məşğul olmağa meyl yaradaraq 2017-ci ilin noyabr ayından etibarən Zərərçəkmiş şəxs5 və Zərərçəkmiş şəxs9, 2018-ci ilin may ayından etibarən Zərərçəkmiş şəxs10, avqust ayından etibarən Zərərçəkmiş şəxs6, Zərərçəkmiş şəxs8 və Zərərçəkmiş şəxs7 xx xxxxxx 2019-cu il tarixinədək cinsi əlaqədə olmaq üçün qeyd olunan əxlaqsızlıq yuvasına müraciət etmiş, şəxsiyyətləri istintaqa məlum olmayan ayrı-ayrı şəxslərə müəyyən məbləğdə pul müqabilində təqdim etməklə dəfələrlə cinsi əlaqədə olmalarını təşkil etmiş, əldə olunan gəlirin yarısı Zərərçəkmiş şəxs5, Zərərçəkmiş şəxs7, Zərərçəkmiş şəxs9, Zərərçəkmiş şəxs8, Zərərçəkmiş şəxs10 və Zərərçəkmiş şəxs6 verilməklə, digər hissəsi isə həmin əxlaqsızlıq yuvasının saxlanılmasına sərf edilməklə öz aralarında bölüşdürülməklə Məhkum və Təqsirləndirilən şəxs1, təkrarən, fahişəliklə məşğul olmaq üçün əxlaqsızlıq yuvaları təşkil edib saxlamış, gəlir əldə etmək məqsədi ilə Zərərçəkmiş şəxs5, Zərərçəkmiş şəxs7, Zərərçəkmiş şəxs9, Zərərçəkmiş şəxs8, Zərərçəkmiş şəxs10 və Zərərçəkmiş şəxs6 fahişəliyə cəlb etmişlər.